Saksikan Filem Kerjasama Malaysia – Indonesia, “Zharfa” Tayangan 7 November Ini.
Produksi Malaysia dan Indonesia sekali lagi berkolaborasi menerusi filem Zharfa, sebuah filem berunsur drama keagamaan yang akan ditayangkan pada 7 November ini. Filem ini berkisarkan tentang Zharfa gadis yang berasal dari Malaysia yang sangat cantik tetap jauh berbeza dengan perwatakannya yang kuat memberontak dan hidupnya dilanda pelbagai masalah. Salah satu puncanya adalah kekecewaan yang dialami Zharfa selepas ditinggalkan oleh bapa kandungnya, Abdi, ketika usianya baru mencecah satu tahun. Perkahwinan ibunya dengan seorang lelaki yang penuh tipu daya menyebabkan dia benci akan bapa tirinya itu. Dia kemudiannya dimasukkan ke sebuah sekolah berasrama di kawasan pedalaman Jawa Barat, Indonesia, akibat sering bertengkar dengan bapa tirinya. Filem diarahkan Ruli Wanisar dan dibintangi pelakon seperti Kaka Azraff, Donny Alamsyah, Shelomita dan Betari Ayu.